張琳_(遼朝)

張琳 ， 遼天祚帝時南府宰相 ， 遼朝瀋州 （ 今遼寧省瀋陽市 ） 人 。 壽昌末年 ， 爲祕書中允 。 天祚帝即位 ， 累遷南府宰相 。 天慶五年 （ 1115年 ） ， 遼爲金所敗 ， 奉旨自漢人富民中募兵統軍十萬抵禦金兵 。 漢人掌兵在遼史上頗罕見 。 受詔於中京 、 上京 、 長春 、 遼西四路計戶出軍 ， 生產停廢 ， 百姓愁苦 。 四路軍兵 ， 集而復遁 。 致百姓生業蕩然 。 張琳在淶流河大敗 。 天慶六年 （ 1116年 ） ， 募遼東流民 “ 轉戶軍 ” 二萬人至瀋州鎮壓東京 （ 今遼寧省遼陽市 ） 高永昌起義 。 失於戒備 ， 被金軍所敗 ， 逃入瀋州城 ， 城破 ， 縋城西逃 。 貶爲平州 （ 今河北省盧龍縣 ） 遼興軍節度使 。 保大二年 （ 1122年 ） ， 金兵破遼中京 （ 今內蒙古寧城縣西大明城 ） ， 天祚帝倉皇出逃雲中 （ 今山西省大同市 ） ， 留其與李處溫等佐魏國王耶律淳守南京 （ 今北京市 ） ， 李處溫等擁立耶律淳爲帝 ， 張琳不得已而勉強從之 ， 爲守太師 。 然不爲重用 ， 不久病故 。